《高阳台 甲戌中冬，予有夔州之役。漱泉送予江上，赋此别之》
清代·冯煦

人去天寒，江空岁晚，与君携手层岚。带一分酸。离心未饮先酣。

十年水驿烟邮惯，奈而今、不是江南。荡秋魂、一尺荒波，湿了征衫。

桓郎已自伤摇落，问归鸿声里，此别何堪。短鬓难搔，衰杨一样毵毵。

斜阳尚在孤城角，近黄昏、不见征帆。待何时、月下幽坊，玉尘重谭。

作者简介：冯煦（1842～1927）原名冯熙，字梦华，号蒿庵，晚号蒿叟、蒿隐。江苏金坛五叶人。少好词赋，有江南才子之称。光绪八年(1882) 举人，光绪十二年（1886）进士，授翰林院编修。历官安徽凤府知府、四川按察使和安徽巡抚。辛亥革命后，寓居上海，以遗老自居。曾创立义赈协会，承办江淮赈务，参与纂修《江南通志》。冯煦工诗、词、骈文，尤以词名，著有《蒿庵类稿》等。